36. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ.21/7/926 της 21/28 Φεβρ. 1974 (ΦΕΚ  Β΄ 248)  Περί αυξήσεως των υπό του ΙΚΑ καταβαλλομένων βάσει πλειόνων των 1.200 ημερών εργασίας ή λόγω εργατικού ατυχήματος συντάξεων. Έχοντες υπ’ όψει: 1.Τας διατάξεις της παρ. 8 του άρθρ. 12 του Ν.Δ. 4104/60 «περί τροποποιήσεως και συμπληρώσεως της νομοθεσίας περί Κοινωνικών Ασφαλίσεων και άλλων τινών οργανωτικών και διοικητικών διατάξεων». 2.Την γνώμην του Διοικητικού Συμβουλίου του ΙΚΑ (συνεδρίασις αυτού υπ’ αριθ. 3/12.2.74) περί υπάρξεως οικονομικής επαρκείας του Ιδρύματος δια την από 1ης Φεβρ. 1974 αύξησιν των συντάξεων, κατ’ εφαρμογήν των διατάξεων της παρ. 8 του άρθρ. 12 του Ν.Δ. 4104/60, αποφασίζομεν: 1.Από 1ης Φεβρ. 1974 αυξάνονται κατά ποσοστόν 12% αι υπό του ΙΚΑ καταβαλλόμεναι συντάξεις, βάσει πλειόνων των 1.200 ημερών εργασίας ή λόγω εργατικού ατυχήματος. Η ως άνω αύξησις υπολογίζεται επί του καταβαλλομένου ποσού της συντάξεως μετ’ αφαίρεσιν των λόγω οικογενειακών βαρών και απολύτου αναπηρίας χορηγουμένων προσαυξήσεων, ως και του τυχόν καταβαλλομένου προσωρινού επιδόματος. 2.Της ως άνω αυξήσεως δικαιούνται και οι συνταξιούχοι των οποίων ή έναρξις καταβολής της συντάξεως εμπίπτει εις το μέχρι της 31 Δεκ. 1974 χρονικόν διάστημα. Σελ. 286,16(α) Τεύχος 546- Σελ. 114 3.Ειδικώς προκειμένου περί συνταξιούχων, ων η έναρξις καταβολής της συντάξεως εμπίπτει εις το χρονικόν διάστημα από 1ης Ιανουαρίου μέχρι 31ης Δεκ. 1974, η χορηγουμένη αύξησις ανέρχεται: α)Εις ποσοστόν 12% εφ’ όσον ο μέσος όρος των αποδοχών της διετίας 1972-1973 (άρθρ. 37 Α.Ν. 1846/51, ως ετροποποιήθη) υπάγεται εις την αυτήν ασφαλιστικήν κλάσιν εις ην κατετάσσετο ο ησφαλισμένος βάσει του μέσου όρου των αποδοχών της διετίας 1971-1972 β)Εις ποσοστόν 8%, εφ’ όσον ο μέσος όρος των αποδοχών της διετίας 1972-1973 υπάγεται εις ασφαλιστικήν κλάσιν ανωτέραν εκείνης εις ην κατετάσσετο ο ησφαλισμένος βάσει του μέσου όρου των αποδοχών της διετίας 1971-1972. 4.Αι κατά τ’ ανωτέρω αυξανόμεναι συντάξεις δεν υπόκεινται εις τους περιορισμούς των παρ. 2 και 11 του άρθρ. 29 Α.Ν. 1846/51, (ανωτ. αριθ. 7) ως αύται ετροποποιήθησαν μεταγενεστέρως. 5.Αι διατάξεις των ανωτέρω παραγράφων έχουν εφαρμογήν και επί συντάξεων των συνταξιούχων των συγχωνευθέντων εις το ΙΚΑ Ταμείων. «6.Αι δια της παρούσης αποφάσεως χορηγούμεναι ποσοστιαίαι αυξήσεις επί των συντάξεων και αι τοιαύται αι χορηγηθείσαι δια της υπ’ αριθ. 21/7/6331/1973 (ΦΕΚ 1435/7.12.1973 τ.Β΄) ημετέρας αποφάσεως (ανωτ. σελ. 286,14) δεν καταβάλλονται επί συντάξεων ων το ποσόν υπολογίζεται κατά τας διατάξεις του άρθρ. 2 του Ν.Δ. 346/1974 (ΦΕΚ 69/18.3.1974 τ.Α΄) (ανωτ. σελ. 70,805)». Η παρ. 6 προσετέθη δια της υπ’ αριθ. 21/7/οίκ. 3204 της 4/8 Νοεμ. 1974 (ΦΕΚ Β΄ 1125) αποφ. Υπ. Κοινων. Υπηρεσιών. Η παρούσα δημοσιευθήτω δια της Εφημερίδος της Κυβερνήσεως. 15Β.Ζ.α.36 Σύνταξη 15Β.Ζ.α.36 Συντάξεις 